भ्रष्टाचार समाजको विकराल समस्या बन्दै गइरहेको छ । यो समाजमा क्यान्सरको रूपमा फैलिँदै गएको छ । यसले गरिब निरीह जनतालाई चुसिरहेको छ । यो सुशासन र सभ्य समाज निर्माणको बाधकको रूपमा विकास भइरहेको छ । भ्रष्टाचारले सानो चिया पसल, सब्जी पसल लगायत स्कुल, कलेज, धार्मिक स्थल, सिनेमा हल, अस्पताल, सरकारी तथा गैरसरकारी विभिन्न सङ्घ संस्था एवं राज्य संयन्त्रको उच्च तहसम्म नै जरा गाडेको देखिन्छ ।
